Vedtekter for Hjertegryta Barnehage

*(Langhus Kvinne og familielags barnehage)*

**§1 EIERFORHOLD**

Barnehagen eies av Langhus Kvinne og Familielag og drives av styret i laget som består av flere foreldrerepresentanter.

**§2 FORMÅL**

Barnehagen skal gi barna gode utviklings- og aktivitetsmuligheter, i nær forståelse og samarbeid med barnets foreldre/ foresatte. Barnehagen drives etter bestemmelser i Lov om barnehager.

**§3 MEDLEMMER**

For å ha plass i barnehagen må foreldre være medlem i forbundet. Det søkes om medlemskap ved oppstart dersom medlemskap ikke er inngått ved tildeling av plass. Årskontingenten er et lite årlig engangsbeløp, og medlemsstøtten kommer barnehagen til gode i form av tilskudd til laget.

Medlemskap i seg selv gir ikke rett til barnehageplass.

**§4 SAMARBEIDSUTVALG (SU)**

Samarbeidsutvalget består av foreldre og ansatte i barnehagen, slik at hver gruppe er likt representert.

SU i Hjertegryta barnehage består av to ansatte hvorav en er barnehagens daglige leder/styrer (leder SU) og to er foreldrerepresentanter. (SU står for den alminnelige drift i nær kontakt med barnehagens styrer. SU fremmer forslag om budsjett og årsplan etter innstilling fra daglig leder/styrer.) SU bør ha fire møter i året. Lov om barnehager §4

**§ 5 FORELDRERÅD**

Foreldrerådet består av alle foreldre til alle barn i barnehagen. Barnehagen skal ha et foreldreråd som skal fremme samarbeidet mellom hjem og barnehage. Lov om barnehager §4. Foreldrerådet velger to representanter til SU på foreldremøtet i august/september årlig.

**§ 6 TAUSHETSPLIKT**

Enhver som gjennom sitt arbeid med barnehagen får kjennskap til forhold vedrørende barn/ hjem har taushetsplikt. Barnehageloven § 44, jf. forvaltningsloven § 13 til 13f.

**§ 7 ÅPNINGSTIDER**

Åpningstid for barnehagen er mandag til fredag fra kl. 07.00-17.00.

Barnehagen holder stengt julaften, romjulen og nyttårsaften. I påsken er barnehagen stengt i dagene mellom palmehelgen og skjærtorsdag. På sommeren holder barnehagen stengt i 3 uker, uke 28,29,30. Barnehagen er stengt 5 planleggingsdager årlig.

Barnehagens åpningstider må respekteres. Foreldre som henter barn for sent vil bli bøtelagt. Størrelsen på boten avgjøres av styret før oppstart av barnehageåret og foreldre vil blir informert om dette skriftlig.

**§ 8 GODKJENNING OG AREALUTNYTTELSE**

Barnehagen er godkjent av Ski kommune som er tilsyns og godkjenningsmyndighet.

Netto lekeareal Pr barn over 3 år: 4m2 Pr barn under 3 år: 6m2

**§ 9 OPPTAK**

Barnehagen har samordnet opptak med Nordre Follo kommune. Søknad om opptak er gjennom elektronisk skjema på Nordre Follo kommunes nettside, eventuelt vedlagt nødvendige erklæringer,

Søknadsfrist for hovedopptak er 1.mars. Det er daglig leder/styrer som foretar opptak i barnehagen på bakgrunn av retningslinjer vedtatt i vedtektene. Alle søknader behandles konfidensielt. Barn som har fast bostedsadresse i Norge, og fyller 1 år i løpet av kalenderåret kan tildeles plass ved hovedopptak i mars/ april. Utover hovedopptak må barnet være minst 1 år for å få plass.

Ved søknad om overflytting til annen barnehage hvor man blir innvilget plass, vil man automatisk miste plassen man har i nåværende barnehage.

Øvrige kriterier ved tildeling av plass foregår etter følgende prioriteringer

* Barn med nedsatt funksjonsevne (Det skal foretas en sakkyndig vurdering for å vurdere om barnet har nedsatt funksjonsevne) og barn som det er fattet vedtak om etter barnevernloven §§ 4-12 og 4-4 annet og fjerde ledd, har rett til prioritet ved opptak i barnehage etter Barnehageloven § 18.
* Ansattes barn
* Søsken til barn som har plass
* Tidligere brukere/kunder
* Øvrige søkere etter Nordre Follo kommune sine kriterier

**§ 10 OPPSIGELSE**

Gjensidig oppsigelsesfrist er 2 måneder og gjelder fra den 1. hver måned. Ved oppsigelse etter 31. Mai, må det også betales for opphold i august og september måned.

Dersom foresatte på noe vesentlig punkt misligholder sine plikter overfor barnehagen, kan eier med øyeblikkelig virkning si opp barnehageplassen. Manglende eller for sen betaling av den månedlige avgiften for barnehageplass (oppholdsbetalingen) anses alltid som vesentlig mislighold.

Barnet beholder plassen fra oppstartdato frem til 31. juli for skolestartere. Det er ikke nødvendig å si opp plassen for skolestartere.

**§ 11 FORELDREBETALING**

Barnehagen følger makspris i kommunen som er fastsatt av stortinget.

**Moderasjonsordninger/reduksjon i foreldrebetaling**

1. I husholdninger med mer enn ett barn i barnehage gis automatisk søskenmoderasjon slik:

* betaling for eldste barn 100%
* for barn nummer to 70%
* for barn nummer tre og flere 50%

1. Det kan søkes om inntektsredusert betaling og gratis kjernetid på eget skjema. Søknaden gjelder for ett barnehageår av gangen.

* husholdninger med lav inntekt får en betalingssats som tilsvarer 6 % av inntekten, oppad begrenset til maksimalpris hvis barnet har heldagsplass
  + inntektsgrunnlaget er husholdningens samlede personinntekt og skattepliktig kapitalinntekt
  + gratis kjernetid gis i henhold til forskrift om foreldrebetaling i barnehager, og beregningsgringsgrunnlag blir fastsatt nasjonalt i statsbudsjettet.

Moderasjonsordninger/reduksjon er knyttet til forskrift om foreldrebetaling i barnehage, §3**.**

Betaling for kost/2 måltider daglig kommer i tillegg. Beløp/sats fastsettes av driftstyret i samråd med daglig leder/styrer, slik at budsjettet balanserer. (Årlig)

Den til enhver tid fastsatte oppholdsbetalingen innbetales den 1. hver måned. Juli er betalingsfri.

**§ 12 INTERNKONTROLL (HMS)**

Barnehagen har et system for interne kontroller, rutiner og prosedyrer, i henhold til barnehageloven §9.

**§ 13 IVERKSETTELSE AV ENDRING AV VEDTEKT**

Disse vedtektene gjøres gjeldene fra 01.03.2020. Endringer av vedtektene kan bare foretas ved generalforsamling årlig.

Langhus, 10.02.2020

Styreleder Langhus K&F lag Styremedlem Langhus K&F lag